|  |
| --- |
|  |
| grb7**REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za turizam, poduzetništvo i ruralni razvoj** |

Na temelju točke V. Programa potpora razvoju selektivnih oblika turizma u 2024. godini („Službene novine“ broj 30/24) i točke I. Odluke o raspisivanju Javnog poziva za prijavu projekata razvoja selektivnih oblika turizma za sufinanciranje iz Proračuna Primorsko-goranske županije za 2024. godinu (Župan, KLASA: 024-01/24-01/28, URBROJ: 2170-01-01/6-24-16 od 22. srpnja 2024. godine, Upravni odjel za turizam, poduzetništvo i ruralni razvoj objavljuje

**J A V N I P O Z I V**

**ZA PRIJAVU** **PROJEKATA RAZVOJA SELEKTIVNIH OBLIKA TURIZMA**

**ZA SUFINANCIRANJE IZ**

**PRORAČUNA PRIMORSKO-GORANSKE ŽUPANIJE ZA 2024. GODINU**

|  |  |
| --- | --- |
| **I.** | Pravo podnošenja prijave projekata razvoja selektivnih oblika turizma za sufinanciranje iz Proračuna Primorsko-goranske županije za 2024. godinu (u daljnjem tekstu: Prijava projekata) na ovaj Javni poziv imaju Turističke zajednice u jedinicama lokalne samouprave na području Primorsko-goranske županije. |
| **II.** | Uputa za prijavitelje na javni poziv za prijavu projekata razvoja selektivnih oblika turizma za sufinanciranje iz Proračuna Primorsko-goranske županije za 2024. godinu dostupna je na web-stranici Primorsko-goranske županije ([www.pgz.hr](http://www.pgz.hr)).  U navedenoj Uputi nalaze se potrebne informacije o prihvatljivim projektima i kriterijima za njihovo vrednovanje, kao i informacija o načinu dostave prijave. |
| **III.** | Svaki prijavitelj može prijaviti samo jedan projekt. Turistička zajednica Gorskog kotara (osnovana sporazumom o udruživanju više lokalnih turističkih zajednica) može prijaviti više od jednog projekta, ali najviše jedan projekt po jedinici lokalne samouprave. |
| **IV.** | Ukupan iznos novčanih sredstava raspoloživih za dodjelu: 120.000,00 eura. |
| **V.** | Rok za dostavu Prijave projekata na ovaj Javni poziv je 30 dana od dana objave Javnog poziva na mrežnoj stranici Primorsko-goranske županije (www.pgz.hr). |
| **VI.** | Dodatne informacije u vezi s Javnim pozivom mogu se dobiti na tel. broj: 051/351-964 ili 051/351-260, odnosno putem E-pošte na adresu: [gospodarstvo@pgz.hr](mailto:gospodarstvo@pgz.hr). |
| **VII.** | Odluka o odabiru projekata s pripadajućim iznosom odobrenih novčanih sredstava bit će donijeta u roku od 30 dana od dana isteka roka za dostavu Prijave projekta na Javni poziv. |
| **VIII.** | Odluka o odabiru projekata s popisom odabranih projekata i iznosima odobrenih novčanih sredstava bit će objavljena na mrežnoj stranici Primorsko-goranske županije roku od 15 dana od dana donošenja iste. |

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**